NaiveNeuron/SloPal huggingface dataset:
Sopko, Miroslav, poslanec NR SR (2016-10-25):
Ďakujem za slovo, pán predsedajúci. Ja som chcel kolegovi Viskupičovi najprv tak, aj keby to bolo aj fyzicky momentálne, tak aj aspoň takto na diaľku sa ospravedlniť za to, že možnože som robil úplne celý ten čas počas jeho naozaj síce dlhého, ale o to, o to obsažnejšieho vystúpenia, a tiež som sa ho chcel aj opýtať, či naozaj nezváži možnosť, že by niektorý z tých svojich 21 návrhov, ktoré nám predstavil veľmi podrobne aj s analýzou, naozaj nechcel i reálne použiť ako návrh na zlepšenie predmetného zákona. Ale narazil tam v tej svojej reči na jeden fakt, ktorý som počul už nielen uňho, ale už aj u iných, iných predrečníkov, a to je, že tento návrh zákona by mal byť akýmsi „lexomatovič“, čo mňa osobne zaráža z tohto pohľadu, pretože hádam to nemyslíme vážne, aby sa kvôli jednému človeku mal nejaký zákon meniť, upravovať a tak ďalej. Pretože podľa môjho názoru každá zmena zákona by mala byť vyvolaná ušľachtilosťou ľudského rozumu. Zabrániť zmätkom medzi princípmi, ktoré majú ľudí spravovať, a ľudia očakávajú, že budeme prichádzať s takými návrhmi zákonov, ktoré budú riešiť konkrétne veci pre spravovanie ľudí. Ďakujem.
Danko, Andrej, predseda NR SR (2019-05-16):
Prosím, prezentujeme sa a hlasujeme. (Hlasovanie.) Prítomných 125 poslancov, za 25, proti 27, zdržalo sa 73. Konštatujem, že Národná rada sa uzniesla, že nebude pokračovať v rokovaní o návrhu zákona. Pokračujeme hlasovaním o bode 101 programu. Je to prvé čítanie o návrhu poslancov Dubačovej, Beblavého na vydanie zákona, ktorým sa mení a dopĺňa Trestný zákon (tlač 1364). Spravodajcom je člen ústavnoprávneho výboru poslanec Dostál, prosím ho, aby hlasovanie uviedol. (Hlasovanie o návrhu poslancov Národnej rady Slovenskej republiky Viery Dubačovej a Miroslava Beblavého na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov , tlač 1364.)
Bugár, Béla, podpredseda NR SR (2019-02-01):
Nech sa páči, pán poslanec Klus, môžete reagovať.
Danko, Andrej, predseda NR SR (2019-10-28):
Pristúpime. Prosím, prezentujme sa a hlasujeme o výboroch. (Hlasovanie.) Prítomných 138, za 132, zdržal sa 1, nehlasovali 5. Konštatujem, že sme návrh schválili. Teraz budeme hlasovať v prvom čítaní o návrhu poslancov Krištúfkovej a Kollára na vydanie zákona, ktorým sa mení a dopĺňa zákon č. 595/2003 Z. z. o dani z príjmov, tlač 1711, bod 87 schváleného programu. Prosím spravodajcu z výboru pre financie a rozpočet poslanca Petra Štarchoňa, aby hlasovanie uviedol. Súčasne, vážené pani poslankyne, páni poslanci, mám tu aj prepis, takže môžeme potom zaradiť tento bod hneď po tomto. (Hlasovanie o návrhu poslancov Národnej rady Slovenskej republiky Petry Krištúfkovej a Borisa Kollára na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov , tlač 1711.)
Pčolinský, Peter, podpredseda NR SR (2022-10-20):
Ďakujem pekne. Zaujmite svoje miesto. Dám teraz slovo spoločnej spravodajkyni zo zahraničného výboru pani poslankyni Romane Tabák, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Bugár, Béla, podpredseda NR SR (2017-05-16):
Ďakujem. Pán poslanec bol posledný, ktorý sa písomne prihlásil, preto sa pýtam, či sa hlási ústne niekto do rozpravy. Ako jediný pán poslanec Viskupič. Končím možnosť sa prihlásiť. Nech sa páči, pán poslanec, máte slovo.
Kollár, Boris, predseda NR SR (2022-09-27):
Prosím, prezentujme sa a hlasujeme. (Hlasovanie.) Prítomných 147, za 132, proti 8, zdržalo sa 6, nehlasoval 1. Konštatujem, že sme navrhované uznesenie schválili. Teraz prosím spoločného spravodajcu z výboru pre sociálne veci pána poslanca Petra Cmoreja, aby uviedol hlasovanie o návrhu uznesenia k bodu 97 schváleného programu. Je tam návrh účtovnej závierky Sociálnej poisťovne za rok 2021 (tlač 1018). Nech sa páči, pán poslanec, máte slovo.
Čaplovič, Dušan, poslanec NR SR (2016-05-19):
Ďakujem veľmi pekne. Ďakujem pánovi poslancovi Hrnkovi. Dlhé roky som bol podpredsedom Slovenskej akadémie vied a viem, aký význam malo toto platenie pre vedeckých pracovníkov, ktorí robia napríklad v literatúre faktu. Aj v inej oblasti bol tento systém zavedený. A, naopak, bol podporovaný. Ja sa pohybujem v tejto obci na rozdiel od pána Viskupiča. A viem, o čo ide, pretože my sme v podstate tvorcovia, aj ja som tvorca mnohých diel, jedinečných, originálnych v oblasti literatúry faktu, vedy, výskumu. A my, samozrejme, sme veľmi radi, že táto solidárna daň tu na Slovensku funguje, aby sme vzájomne si pomáhali, aby skutočne mohol tento fond ďalej pokračovať a plniť si svoje úlohy. Nerobme to, čo robia v Čechách. Keby ste išli do Čiech, opýtate sa literátov, umelcov, teraz plačú nad tým, že si tento 2-percentný fond zrušili. A rušia ho predovšetkým tí, ktorí v živote nič tvorivého, odborného, originálneho nenapísali. Ďakujem veľmi pekne.
Bugár, Béla, podpredseda NR SR (2018-09-20):
Prerušujem rokovanie o tomto bode programu. A teda vyhlásim dvojminútovú prestávku a potom budeme, budeme hlasovať, teda máme dosť prerokovaných bodov. Takže žiadam vás, páni poslanci, aby ste potom sa vrátili do rokovacieho priestoru. Pristúpime k jednotlivým hlasovaniam o desať, teda o 11.02. (Prestávka.) (Po prestávke.)
Krajčí, Marek, poslanec NR SR (2021-12-10):
Pán predseda, prosím, dajte hlasovať o bode 8, ktorý je obsiahnutý v druhom pozmeňovacom návrhu pána poslanca Šefčíka.
Laššáková, Jana, podpredsedníčka NR SR (2015-11-24):
Poprosím vás hovoriť aj k zákonu.
Laurenčík Milan, podpredseda NR SR (2021-06-18):
(Povedané súbežne s rečníkom.) Ja som vás nenapomínal, ja som napomínal...
Bugár, Béla, podpredseda NR SR (2017-05-18):
Teraz dávam slovo spoločnému spravodajcovi z gestorského výboru pre sociálne veci pánovi poslancovi Mihálovi, nech sa páči.
Kovačócy, Marián, poslanec NR SR (2015-05-14):
Ďakujem. Nachádzame sa v treťom čítaní. Pán predsedajúci, otvorte rozpravu.
Kolíková, Mária, poslankyňa NR SR (2022-09-21):
Pán poslanec, považujem túto právnu úpravu, ktorú si predložil, za úplne kľúčovú pre právny štát na Slovensku. Myslím si, že už dávno mala prísť takáto právna úprava, aby vlastne upratala vzťahy medzi prokuratúrou vôbec voči ostatným orgánom. Je kľúčové, aby sme vedeli normálne vyvodiť aj zodpovednosť voči generálnemu prokurátorovi a aby jasne v zákone boli limity medzi tým, čo súvisí s politickou činnosťou a s výkonom prokuratúry. Bolo by dobré, keby takú právnu úpravu sme už mali, ale buďme radi, že ju máme, samozrejme, teraz na stole Národnej rady a som veľmi rada, že tá právna úprava sa snaží vlastne odstrániť, by som povedala, také kľúčové nedostatky prokuratúry, ktorá nám tak nejak ostala visieť vo vzduchu. Takže vlastne po tom ´89. jednoducho sa nám nepodarilo tej prokuratúre jasne vymedziť priestor, v ktorom by sa mala pohybovať. Nechali sme ju visieť aj v rámci ústavy. Toto pred nami stále ostáva, tak aspoň na zákonnej právnej úprave jasne povedzme tie limity, v ktorých sa tá prokuratúra pohybuje, a určite musí byť jednoznačné, že sa nám nemôže stať, že sa nám prelínajú prokuratúry s politickými funkciami, s kandidatúrami a späť. To proste je neprijateľné a je to neprijateľné, samozrejme, aj v rámci ostatných orgánov, ako sú napríklad orgány súdnej moci. Proste sú veci, ktoré musíme mať v právnej úprave. Som veľmi rada, že takáto právna úprava tu je. Ďakujem pekne.
Blanár, Juraj, podpredseda NR SR (2021-11-04):
Potom, pán poslanec Pročko, ak vidím, tak vidím, že aj pán Šipoš sa s ním baví. Tak potom buďte objektívny a nehádžte vinu len na jedného človeka.
Číž, Miroslav, podpredseda NR SR (2015-03-24):
Ďakujem pekne, pán poslanec. Pán spravodajca chce zaujať stanovisko? (Reakcia spravodajcu.) Nie. Ďakujem pekne. Kolegyne, kolegovia, prerušujem rokovanie o tomto bode programu. Ďakujem navrhovateľovi aj spravodajcovi. Teraz pristúpime k prvému čítaniu o návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon č. 461/2003 Z. z. o sociálnom poistení v znení neskorších predpisov . Parlamentná tlač má číslo 1453 a návrh na pridelenie výborom je v rozhodnutí č. 1460. Slovo má pán poslanec Hlina Alojz a tento návrh zákona uvedie.
B. Bugár, podpredseda NR SR: (2005-09-21):
Dávam slovo spravodajkyni, ktorú určil navrhnutý gestorský ústavnoprávny výbor, poslankyni Jane Laššákovej. Pani poslankyňa, nech sa páči.
T. Cabaj, podpredseda NR SR: (2009-09-08):
Pán minister, chcete zaujať stanovisko? Nech sa páči.
Bugár, Béla, podpredseda NR SR (2017-12-06):
V zmysle rokovacieho poriadku o slovo požiadala pani podpredsedníčka Národnej rady, pani Lucia Nicholsonová.
B. Bugár, podpredseda NR SR: (2001-09-18):
Vyhlasujem 15-minútovú prestávku, kým neprídu ďalší ministri. (Potlesk.) Ani tlieskať nemusíte. (Prerušenie rokovania o 11.02 hodine.) (Pokračovanie rokovania o 11.19 hodine.)
Bugár, Béla, podpredseda NR SR (2017-05-09):
Ďakujem. Otváram rozpravu v druhom čítaní. Do rozpravy som dostal písomnú prihlášku pána poslanca Galeka za klub SaS a potom ešte pani poslankyne Remišovej, ale nie za klub. (Povedané so smiechom.) Takže nech sa páči, pán poslanec Galek, máte slovo.
Galek, Karol, poslanec NR SR (2017-03-30):
Dobre, tak iba dokončím veľmi krátko, lebo však čas sa kráti. Čiže či bol niekedy pán prezident požiadaný, aby už nelietal, alebo vy ste mu niekedy uviedli sumu, ktorá bola týmto spôsobom už prelietaná, či ste mu to predložili na preplatenie alebo či bol s touto sumou v minulosti oboznámený. Čiže aby sme mali naozaj takú tú komplexnú informáciu o tom, čo všetko súviselo s týmto lietaním. A ešte si dovolím doplniť jednu informáciu, je to článok zo SME, je to z januára tohto roku, s titulkom „Lietadlá stáli milióny, no ministri lietajú linkami“: „Minister vnútra Robert Kaliňák zo SMER-u v minulom roku mohutne obmenil vládnu letku za viac ako 80 mil. eur. Niektorí jeho kolegovia však naďalej uprednostňujú komerčné linky. Zmluvy na nákup leteniek mali napríklad ministerstvá financií, hospodárstva, dopravy či školstva.“ Potom je tu vyjadrenie jedného majiteľa komerčnej leteckej spoločnosti, ktorý hovorí o tom, že: „Tieto letecké spoločnosti sa snažia, aby ich stroje stáli na letiskách čo najmenej, tak či tak musia platiť servis, ktorý je predpísaný. Navyše lietadlo je vystavené poveternostným podmienkam, čo sa na ňom tiež prejaví,“ vysvetlil pilot Miroslav Bednár. Aj pre lietadlá a pilotov vládnej letky je podľa neho vždy lepšie, keď sa stroje využívajú. Každý z nich musí ísť na pravidelné kontroly, pri ktorých sa pravidelne vymieňajú aj súčiastky. Sleduje sa ich opotrebenie, ale aj presne stanovená životnosť. Čiže snažil som sa byť vecný, položil som, myslím, že zopár otázok, ktoré by mali byť ešte doplnené práve k tejto diskusii a tiež doplnené vlastne do toho uznesenia, ktoré tu prezentoval pán Hrnko. Ďakujem pekne.
Pellegrini, Peter, predseda NR SR (2023-11-16):
S reakciou na faktické poznámky pani poslankyňa Gažovičová.
Hort, Milan, podpredseda NR SR (2011-03-31):
Ďakujem. Budete reagovať, pán minister?
P. Paška, predseda NR SR: (2008-11-04):
vládny návrh zákona o pomoci a podpore poskytovanej z fondov Európskeho spoločenstva . Pre kolegyne, kolegov informácia, je to tlač 709, správa výborov je 709a. Pán podpredseda vlády, máte slovo.
Ľ. Kaník, minister práce, sociálnych vecí a rodiny SR: (2004-12-14):
Veľmi stručne a zjednodušene. Základnou podmienkou voči všetkému, mojou povinnosťou bolo zaplatiť odvody. To sa stalo a na základe toho v rámci plošného riešenia či už v Sociálnej poisťovni alebo v NÚP bolo všetkým, to znamená mnohým tisícom subjektom škrtnuté penále. To je všetko, čo k tejto otázke môžem povedať. Ale zabudol som na jednu vec a využijem tento čas, ktorý mi ešte zostáva, k pánovi Ficovi a k môjmu platu a k tomu, čo aj viacerí iní poslanci povedali, že sa nepamätám, alebo reagovali na to, že som povedal, že sa nepamätám, aký mám plat. No, musím pripustiť, aj sa ospravedlniť, že to nie je správne slovo, povedať: Nepamätám sa. Ale nechcel som tým povedať nič iné, len to, že plat nebol nikdy pre mňa to, pre čo robím túto funkciu. Nikdy som nesledoval, aký mám plat, pretože to, čo robím, nerobím kvôli platu, ale robím to pre víziu! Víziu toho, ako táto krajina má vyzerať, aký má mať sociálny systém, aký má mať dôchodkový systém, aby táto krajina bola rastúcou krajinou ekonomicky, aj z hľadiska životnej úrovne, aby dôchodok v budúcnosti sa nerovnal zároveň slovu chudoba. Ďakujem za pozornosť. (Potlesk.)
Ledecký, Vladimír, poslanec NR SR (2021-05-05):
Vážený predsedajúci, milí kolegovia, návrh zákona, ktorým sa dopĺňa zákon č. 539/2008 o podpore regionálneho rozvoja v znení neskorších predpisov. Národná rada Slovenskej republiky sa uzniesla na tomto zákone: Čl. I Zákon č. 539/2008 Z. z. o podpore regionálneho rozvoja v znení zákona č. 309/2014 Z. z., zákona 378/2016 Z. z., zákona 58/2018 Z. z., zákona 313/2018 Z. z., zákona 221/2019 Z. z. a 134/2020 Z. z. sa dopĺňajú takto: V § 13 sa odsek 1 dopĺňa písmenami h) až k), ktoré znejú: „h) registrovaný sociálny podnik, i) Slovenský Červený kríž, j) registrovaná cirkev alebo náboženská spoločnosť so sídlom na území Slovenskej republiky, k) právnická osoba so sídlom na území Slovenskej republiky, ktorá odvodzuje svoju právnu subjektivitu od registrovanej cirkvi alebo náboženskej spoločnosti. Dôvodová správa: V zmysle zákona č. 112/2018 o sociálnej ekonomike a sociálnych podnikoch a o zmene a doplnení niektorých zákonov predstavuje sociálny podnik subjekt sociálnej ekonomiky, ktorého hlavným cieľom je dosahovanie merateľného pozitívneho sociálneho vplyvu. Slovenský Červený kríž v zmysle zákona č. 460/2007 o Slovenskom Červenom kríži a ochrane znaku a názvu Červeného kríža a o zmene a doplnení niektorých zákonov predstavuje jedinečnú národnú spoločnosť Červeného kríža pôsobiacu na území Slovenskej republiky podľa Ženevských dohovorov a ich dodatkových protokolov, ktorá ako pomocná organizácia orgánov verejnej správy v humanitnej oblasti plní úlohy ustanovené medzinárodnými zmluvami a týmto zákonom. Cirkvi a náboženské spoločnosti vykonávajú činnosť podľa zákona č. 308/1991 o slobode náboženskej viery a postavení cirkví a náboženských spoločností. Vyššie uvedené subjekty sú považované za také subjekty, ktorých činnosť a aktivity predstavujú celospoločensky prospešnú činnosť s pozitívnym vplyvom na regionálny rozvoj. Vzhľadom na to je žiaduce zaradiť tieto subjekty medzi subjekty územnej spolupráce, ktoré sú oprávnenými žiadateľmi o poskytovanie podpory v zmysle zákona č. 539/2008 o podpore regionálneho rozvoja v znení neskorších predpisov. Novela zákona radí medzi subjekty územnej spolupráce registrované sociálne podniky, Slovenský Červený kríž, registrované cirkvi alebo náboženské spoločnosti so sídlom na území Slovenskej republiky a právnické osoby so sídlom na území Slovenskej republiky, ktoré odvodzujú svoju právnu subjektivitu od registrovanej cirkvi alebo náboženskej spoločnosti. Vďaka tejto zmene bude možno poskytnúť i týmto subjektom dotáciu v zmysle zákona č. 539/2008 o podpore regionálneho rozvoja a tak podporiť ich činnosť prospešnú v prospech regionálneho rozvoja na Slovensku. Navrhované zmeny nadobúdajú účinnosť dňom vyhlásenia zákona, nakoľko potreba finančnej podpory činnosti týchto subjektov je vysoko aktuálna aj v súčasnosti. Ďakujem.
Bugár, Béla, podpredseda NR SR (2017-02-02):
Prezentujme sa a hlasujme. (Hlasovanie.) Prítomných 144 poslancov, za 92, proti 49, zdržali sa 2, jeden nehlasoval. Návrh sme schválili. Teraz prosím pána poslanca Bublavého, aby uvádzal hlasovanie k návrhu skupiny poslancov na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva, tlač 305, bod 27. Nech sa páči. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov a ktorým sa mení zákon č. 181/2014 Z. z. o volebnej kampani a o zmene a doplnení zákona č. 85/2005 Z. z. o politických stranách a politických hnutiach v znení neskorších predpisov , tlač 305.)
Ďuriš Nicholsonová, Lucia, podpredsedníčka NR SR (2017-10-18):
V rozprave teraz vystúpi pán poslanec Klus.
D. Lipšic, podpredseda vlády a minister spravodlivosti SR: (2003-06-27):
Ďakujem. P. Rusko, podpredseda NR SR: Ďakujem pekne, pán minister. Žiada si k rozprave zaujať stanovisko spravodajca? Nehnevajte sa, páni poslanci, ale rozpravu som ukončil. Aj pani poslankyňa Laššáková, aj pán poslanec Abelovský. Nech sa páči, pán spoločný spravodajca. Hovoríte stanovisko k rozprave?
Želiezka, Ľubomír, poslanec NR SR (2015-04-16):
Ďakujem pekne za slovo. Vážení kolegovia, nečudujte sa, nečudujte sa kolegovi Martvoňovi, že sa trošku pohrabal v histórii. Sem-tam to podľa môjho názoru aj treba. Dnes ho odsudzujete za to, čo ste včera, čo ste včera sami začali. Včera ste to začali ľudskými tragédiami, príbehmi a tak ďalej a tak ďalej. Z vašej strany je to jednoducho farizejstvo. Kto chce, kto počuje, kto vidí, tak hneď pochopí, o čo vlastne vám tu pri odvolávaní pána Figeľa ide. Viete, chodím po parlamente a snažím sa aj počúvať, možno niekedy toho veľa nenahovorím, ale viete, veľa, veľa kolegov – aj z KDH – v kuloárnych rečiach hovorí, že bolo načase, že sa odvoláva pán Figeľ. To neni z mojich úst. To neni z mojich úst. Bolo načase. Tu sa tvárite, kolegovia z KDH, akí ste jednotní, ako vám záleží na pánovi Figeľovi. Nehnevajte sa, jednoducho je to farizejstvo. Ďakujem pekne. (Reakcie z pléna.)
Benčík, Ján, poslanec NR SR (2021-07-23):
Ďakujem pekne za slovo, pán predseda. Viem, že vlastne na to, čo tu zaznelo a čo je v podstate znôška nezmyslov, poloprávd a konšpirácií, nemá veľký význam reagovať, pretože tento príhovor nebol určený v podstate nám, ale tým vám podobným, ktorí vystrájajú pred parlamentom. Ale zareagujem na dve veci z toho. Vy ste opakovane útočili na fyzický vzhľad hlavného hygienika pána Mikasa, čo považujem na tejto pôde za absolútne nevhodné a nedôstojné. Druhá vec je, že ste vyslovili jedno očividné klamstvo. A to je to, že Ústavný súd vraj zrušil vyhlá... protizákonnú vyhlášku. Nie je tomu tak. Ústavný súd iba túto vlastne vyhlášku rozšíril o ľudí, ktorí sú zaočkovaní iba prvou dávkou a následkom čoho ešte nemajú vyvinutú, vyvinuté dostatočné množstvo protilátok, takže aj s týmito sa má zaobchádzať rovnako ako s ľuďmi nezaočkovanými. Čiže nešlo o žiadne zrušenie nezákonnej vyhlášky.
Zemanová, Anna, poslankyňa NR SR (2023-02-08):
Nesúhlasím s týmto návrhom zákona a to, čo si vlastne tuná pán kolega poslanec rozprával, tak áno, to sú také idealisticko-utopistické názory, a že prečo by sme si nemali dať právo takto idealisticky uvažovať. No preto, lebo žijeme v nejakom reálnom svete a treba povedať, že naozaj takéto skrátenie nájmu obdobia pre poľnohospodárov, ktorí podnikajú v poľnohospodárstve, je fatálne. Pretože, treba si povedať, že to nie je len o tom, že niekto na nejakej roli vyseje pšenicu, ale je to aj tom, že možno aj tí veľkí, ktorých si nazýval že oligarchovia, no nie sú to oligarchovia, sú to normálni podnikatelia v poľnohospodárstve, ktorí zabezpečujú potravinovú bezpečnosť, či sa týka poľnohospodárstva, rastlinnej alebo živočíšnej výroby, tak oni práve potrebujú mať garanciu toho obdobia, že investujú možno do živočíšnej výroby a následne produkciu toho odpadového hospodárstva tej hnojovice alebo, alebo hnoja od kráv, tak ich aplikujú na pôdu. Keď nebudú mať garanciu, kde to môžu aplikovať, tak vlastne nebudú ani investovať do živočíšnej výroby, to je uzavretý systém. A následne sa stane to, čo, o čom hovoríme, že máme tuná nejakú klimatickú zmenu a práve to hospodárenie na pôde, keď nebude mať dostatok organického hnojiva, bude sa hnojiť viacej priemyselnými hnojivami. Je to uzavretý cyklus a znížením garancie pre ľudí, ktorí, alebo podnikateľov kľudne alebo farmárov, ktorí investujú do poľnohospodárstva, je to niečo, čo ich bude vlastne demotivovať k tomu, aby... (Prerušenie vystúpenia časomerom.)
Bašistová, Alena, poslankyňa NR SR (2017-04-06):
Pripomínam zasadnutie výboru pre sociálne veci dnes o 13.00 hodine. Ďakujem.
Nemec, Richard, poslanec NR SR (2020-11-12):
Ďakujem, pán predsedajúci. Ja budem trošku reagovať takými, takými faktami a čo sa týka okolo športu. Ja nie som lekár, ani sa k tomu nebudem vyjadrovať. Ja si myslím, že táto, tento zákon, ktorý ide, tak prinesie trošku, trošku tej, tej slobody do toho, k tomu, že napríklad kluby aj fitnescentrá disponujú nejakými lekármi, ktorí môžu pomôcť v tom testovaní na to, a hlavne tie kluby, ktoré, ktorých tých lekárov majú, môžu pretestovať aj deti a mohli by sme pustiť aj mládežnícke, juniorské súťaže. Takže, takže ja si myslím, že verme tomu, že keď ich, keď ich naozaj v tých mestách trošku otestujeme viac, tak tí ľudia budú mať slobodu a verte chvíľu tomu, a keď to nevyjde, tak potom hejtujte. Ďakujem.
Stachura, Peter, poslanec NR SR (2024-02-16):
No, mňa táto téma tiež sa veľmi dotýka. Pani poslankyňa Marcinková, ďakujem, lebo otvárate tú tému, ktorá je oveľa širšia, to nie je len prítomnosť, prítomnosť rodiča pri dieťati, ale celkovo humanizácia prostredia v nemocniciach. To je obrovská téma. Už sa môžme baviť o intimite a to sa týka detského pacienta, ale aj dospelého. Môžme sa rozprávať o tom, či sa vôbec klope na izbe, ako, na izby, keď vchádza nejaký, nejaká cudzia osoba. Môžme hovoriť o mnohých, mnohých veciach, ako idú pacienti na operáciu, či sa naozaj tá intimita dodržuje a tak ďalej. Čiže túto tému treba otvárať. Toto je jedna z vecí, ktoré sú nesmierne dôležité. Ja chcem len opäť veľmi mierne poznamenať aj potom tú druhú stránku, ktorá by mala byť v tej vykonávacej, vo vykonávacom predpise tiež ozrejmená, že nie všetci rodiča sú takí uvedomelí. Mnoho má naozaj strach, obavy, boja sa, ako to bude celé prebiehať, a nie vždy to je také jednoduché aj pre ten personál, tých rodičov nejako správne usmerniť. Takže má to, všetko má tie dve min... dve strany jednej mince. Čiže na tieto veci naozaj treba pamätať, aby v tej aplikačnej praxi potom neboli problémy. Ale všetko sa dá, keď sa chce. A my sme si zvykli, že tuná vychádzame z premisy, že nič sa nedá, ale mali by sme sa rozprávať o tom, ako sa to dá. Takže ja držím palce, že teda minimálne v tom prvom čítaní to prejde a možno potom sa môžme baviť o nejakých možno pozmeňovacích, pozmeňovákoch, ktoré možno pomôžu tej aplikačnej praxi, aby to naozaj potom bolo uvedené do života. Ďakujem.
Bugár, Béla, podpredseda NR SR (2019-10-28):
Pán poslanec Farkašovský.
Grendel, Gábor, podpredseda NR SR (2023-06-21):
Pán poslanec Dušan Muňko.
Gröhling, Branislav, minister školstva, vedy, výskumu a športu SR (2020-12-03):
Pani poslankyňa, dobrý deň prajem. Ďakujem veľmi pekne za otázku. Neviem z čoho vyplynula táto otázka, lebo v prípade, že dištančná výučba funguje plnohodnotne a sú plne zapojené všetky deti z jednotlivých tried, tak nie je nutné prechádzať na výučbu v malých skupinách po piatich pokiaľ sa na tom nedohodne či už rada školy, alebo pedagogická rada, alebo vedenie školy ako-takej a nebudú to vedieť kapacitne, rozvrhovo a čímkoľvek iným reálne realizovať. V rámci toho rozhodnutia, ktoré bolo vydávané 12. 11., kde sa obnovuje školské vyučovanie, je napísané, a to určite viete, že v základných školách, v stredných školách, v malých skupinách pre žiakov zo sociálneho znevýhodneného prostredia, ak podmienky neumožňujú prístup k dištančnému vzdelávaniu, umožňujú to prevádzkové podmienky, čo je veľmi dôležité, lebo tie skupiny sa musia nejakým spôsobom obmieňať. Rozhodne tak zriaďovateľ, lebo zriaďovateľ by mal byť aj taká tá poistka, že on vie, ako je vybavená škola. Riaditeľ by sa mal s ním dohodnúť. Ja vám môžem pravdu povedať, že my sme celkom na jednej strane, že oceňujeme tú komunikáciu medzi zriaďovateľmi a riaditeľmi, lebo to je to, čo by malo byť dôležité. Tam sme ešte definovali, že malou skupinou sa rozumie skupina najviac piatich žiakov a jedného pedagogického zamestnanca. My sme nad touto špecifikáciou naozaj veľmi dlho diskutovali, že ako to dobre uchopiť, aby nám tam spadalo čo najviac detí v rámci jednotlivých skupín, ktoré sme chceli takýmto spôsobom podporiť. Z toho vyšla táto definícia. To sme si navzájom odklepli, samozrejme, s regionálnych hygienikom, resp. s Úradom verejného zdravotníctva, s pánom premiérom, s prezidentskou kanceláriou sme dokonca komunikovali, pretože fungovanie v rámci inklúzie alebo sociálne vylúčených spoločenstiev je aj témou pani prezidentky, ktorá je súčasťou, teda jej zástupcovia sú súčasťou Ústredného krízového štábu. Takže na základe toho vznikla táto definícia, ktorú si riaditelia, zriaďovatelia musia pretaviť do nejakej svojej praxe, do nejakého reálneho života. Možno na toto vysvetlenie ešte tých pár poznámok, že zriaďovateľ o tejto výučbe rozhoduje vtedy, že ak ide o žiakov zo sociálne znevýhodneného prostredia, ktorí nemajú prístup k dištančnému vzdelávaniu a v situácii, keď všetky deti majú prístup k distančnému vzdelávaniu nie je táto podmienka splnená. Tak takéto rozhodnutie možné nie je, ale na druhej strane, ak chcete mať nejaký fyzický kontakt, čo sme sa rozprávali aj tu v rámci jednotlivých otázok s pánom poslancom, tak toto rozhodnutie cez zriaďovateľa a riaditeľa školy môžu urobiť a môžu takýmto spôsobom sa stretnúť, čo na niektorých školách podľa informácii sa aj bude diať v najbližšom období, aby aj takýmto spôsobom zistili úroveň vedomosti žiakov a vedeli sa pripraviť na január a na fungovanie potom od januára. Ďakujem.
Grečková, Lea, poslankyňa NR SR (2013-10-16):
Vážený pán predsedajúci, kolegyne, kolegovia, Výbor Národnej rady Slovenskej republiky pre hospodárske záležitosti ma uznesením č. 220 určil za spravodajkyňu k vládnemu návrhu zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov (tlač 725). Podľa § 83 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky náležitosti uvedené v § 67 a 68 zákona Národnej rady Slovenskej republiky o rokovacom poriadku v znení neskorších predpisov, ako aj náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná, zákonmi a súčasne je v súlade s právom Európskej únie. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou je doložka vybraných vplyvov a doložka zlučiteľnosti s právom Európskej únie. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 27. septembra 2013 č. 695 a podľa § 71 rokovacieho poriadku Národnej rady navrhujem, aby návrh zákona prerokovali výbory: ústavnoprávny výbor, výbor pre hospodárske záležitosti a výbor pre verejnú správu a regionálny rozvoj. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od jeho prerokovania v Národnej rade v prvom čítaní. Pán predsedajúci, skončila som, otvorte, prosím, rozpravu.
Pellegrini, Peter, podpredseda NR SR (2020-05-14):
Ďakujem pekne, pán podpredseda. Na vaše vystúpenie piati páni poslanci. Ako prvý, pán poslanec Taraba, nech sa páči.
Kyselica, Lukáš, poslanec NR SR (2023-02-03):
Ďakujem veľmi pekne. Tak na začiatok by som začal zrejme tým, že každá zmena, ktorá sa týka odmeňovania alebo platovky nejakej skupiny, či už zdravotníkov, policajtov, alebo tak, vyvoláva vždycky nejaké reakcie, pozitívne, negatívne. Chcel som, aby táto téma bola viac diskutovaná. Neviem, možno by som to vedel tak spraviť, že by som nechal na utorok, aby sa prihlasovali ľudia do rozpravy, neviem. Takto viem, že tu Marián čaká len kvôli tomu, ale tak môžeme sa pustiť do toho a (reakcia z pléna), neskončíme, nie, nie, nie. Ja by som mohol úvodné slovo ťahať do druhej, a potom že by sme nechali prihlasovanie na utorok? Neviem. (Reakcie z pléna.) Ako môžeme, že, nie, nie, nie, že ja by som rečnil možno aj päť minút, dáme sa prihlásiť a možno sa ty prihlásiš a, no mne to je jedno, dobre, však poďme. Tak v krátkosti uvediem, o čo ide. Sú tam tri zmeny, jedno sa týka nástupu do Policajného zboru od osemnástich rokov. Táto zmena sa priniesla do Policajného zboru alebo aj do týchto iných zložiek v minulosti. Dlhé roky platil nástup do Policajného zboru od osemnástky, potom sa to zmenilo na 21 rokov. Vyvoláva to rôzne negatívne reakcie zo strany mladých, ktorí majú záujem ísť do policajného zboru, avšak po absolvovaní strednej školy sa zamestnajú niekde, a potom už nemajú motiváciu ísť do policajného zboru. To je jedna vec, čo potom v rozprave budem vysvetľovať viac. Druhá sa týka príplatku za nerovnomernosť. Tam ide o to, že mení sa to na premenlivý, bolo by to spravodlivejšie pre odmeňovanie tých, čo slúžia, jak sa hovorí, 24/7, avšak táto nerovnomernosť by zatiaľ negatívne postihla tých, ktorí majú príplatok za nerovnomernosť, týka sa to hlavne vyšetrovateľov alebo operatívcov na Nake, na krajoch. Tam som povedal aj ministrovi alebo vlastne tým odborným útvarom, s ktorými tieto veci preberáme, že pokiaľ za to nebude náhrada, tak ja sám osobitne ako predkladateľ za to hlasovať nebudem, ale hovorím, rokuje sa, prebiehajú rokovania, aby nikto nebol ukrátený. A tretia vec, týka sa toho príplatku za riadenie. Je tam, jak sa hovorí, otvárame nožnice, spodné hranice príplatkov za riadenie ostávajú, zvyšujú sa tam horné. Viem, že to vyvolalo nejaké negatívne reakcie aj v médiách. Zrejme tu možno ide o nepochopenie. Tu sa tzv. otvárajú nožnice, v prípade, ak by sa robila tá reforma, ktorá počíta so znížením nadriadených o jednu tretinu, tým pádom by, ja neviem, okresný mohol mať väčší priestor záujmu. Tým pádom by mohol dostávať väčší príplatok za riadenie, ale z toho balíka, čo je určený, tak na to viacej peňazí nebude, takže jak sa hovorí, variť sa dá len z vody, ktorú máte, avšak keď je koniec volebného obdobia, tak zrejme už takáto nejaká reforma nebude, takže či to tam bude alebo nebude, toto kľudne oželiem, ale hovorím, nehrá to žiadnu rolu, nedelí, nenásobí to. Viac sa vyjadrím potom v rozprave, do ktorej sa hlásim ako prvý.
Fronc, Martin, poslanec NR SR (2010-12-16):
Ďakujem pekne, pán podpredseda. Pán kolega Mikolaj, priznám sa, nechcel som reagovať na teba, ale to sa jednoducho nedá. Ja som čakal, že budeš hovoriť naozaj viac o probléme dopravných stavieb, lebo tam predsa len o tom si myslím, že niečo vieš, to uznávam, ale tvoj úvod, prepáč, ale to bola katastrofa. Ty hovoríš o tom, že KDH alebo že sme nemali program v oblasti dopravy? A aký program malo SNS a ty, akú víziu a koncepciu, keď si nastupoval na ministerstvo školstva? Žiadnu! Ty hovoríš o tom, že minister Figeľ mení názory? Veď ty si ich menil ako na bežiacom páse denne. Veď celá školská komunita bola z teba nešťastná. Jeden deň si povedal, zruším monitor, druhý deň bol monitor skvelý, jeden deň si povedal, že znížiš počet žiakov v základných školách, teda v triedach, potom si od toho odstúpil, potom si to zasa hovoril. Prosím ťa, prepáč, ale trošku, trošku by bolo dobré sa pozrieť do zrkadla na samého seba. Ďakujem. (Potlesk.)
Jurinová, Erika, podpredsedníčka NR SR (2015-06-19):
Ďakujem pekne, pán poslanec. Na vaše vystúpenie je šesť faktických poznámok. Uzatváram možnosť prihlásiť sa. Pán poslanec Osuský, nech sa páči.
Bugár Béla, podpredseda NR SR (2011-02-11):
Ak si to myslí, to je jeho problém... (Prerušenie vystúpenia predsedajúcim.)
Hort, Milan, podpredseda NR SR (2010-08-05):
S faktickými poznámkami na vystúpenie pána poslanca sa prihlásili páni poslanci Kaník, Kubovič, Kollár, Fronc. Uzatváram možnosť prihlásiť sa s faktickou poznámkou. A slovo má pán poslanec Kaník.
Martvoň, Anton, poslanec NR SR (2013-09-04):
Vážená pani predsedajúca, ďakujem veľmi pekne za slovo. Vážené kolegyne, kolegovia, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Predmetný návrh zákona bol doručený poslancom v zákonom stanovenej lehote pred schôdzou NR SR a spĺňa po formálnoprávnej stránke všetky náležitosti v zmysle rokovacieho poriadku, ako aj určené v legislatívnych pravidlách. Predseda NR SR preto tento návrh zákona v zmysle § 72 rokovacieho poriadku zaradil na program tejto schôdze. Zároveň vo svojom rozhodnutí č. 629 z 19. augusta 2013 navrhol, aby návrh zákona prerokovali ústavnoprávny výbor a výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby výbory návrh zákona prerokovali v druhom čítaní do tridsať dní a gestorský do tridsaťdva dní od prerokovania návrhu zákona v prvom čítaní. Zo znenia uvedeného návrhu zákona je zrejmý účel navrhovanej úpravy. Cieľom návrhu zákona je najmä odstránenie nedostatku aplikačnej praxe, ako aj rozvoj súčasných opatrení, teda správanie sa k odsúdeným, ako povedal pán minister, motivačne, pričom nevyhnutné je, aby sa život vo väzení čo najviac približoval k aspektom života spoločnosti. Ja osobne, keď mám trošku povedať takú krátku úvahu k tomu, vítam, ako povedal pán minister, systém nových disciplinárnych odmien, ako je balík naviac, telefonát naviac alebo teda povolenie ďalšej návštevy. Zároveň som veľmi rád, že v rámci medzirezortného pripomienkového konania sa do tejto novely zapracovala aj moja pripomienka, ktorú, s ktorou som teda spolupracoval so Zborom väzenskej a justičnej stráže, za čo chcem im poďakovať, vo vzťahu k práci väzňov v krízových a v núdzových alebo teda v mimoriadnych situáciách aj mimo ústav. Čiže budú, keď sa prijme tento zákon, môcť väzni pomáhať aj odstraňovať následky povodní a občanom, teda pomáhať teda mimo ústav, hlavne v tých takých ťažších prácach, ktoré väčšinou robili hasiči ako takí. Zároveň ale aj vítam nový disciplinárny trest, ktorý si myslím, že bude mať ešte väčší vplyv na motiváciu pracovať, ale aj zároveň správať sa slušne, odsúdených, a to je zákaz používania televízie alebo rádia na dva mesiace. Je to nový prvok, čiže v tomto zmysle myslím si, že tento návrh zákona je veľmi pokrokový a vychádza aj z rámca európskych teda štandardov a práva Európskej únie. Vychádzajúc ale z oprávnení pre mňa ako spravodajcu, ktoré mi vyplývajú z rokovacieho poriadku, preto odporúčam, aby sa Národná rada Slovenskej republiky po všeobecnej rozprave uzniesla na tom, že uvedený zákon prerokuje v druhom čítaní. Zároveň odporúčam predmetný návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu NR SR č. 629. Vážená pani predsedajúca, prosím vás, otvorte všeobecnú rozpravu.
Bugár, Béla, podpredseda NR SR (2019-11-27):
Ďakujem pekne za upozornenie a vyhlasujem prestávku do 17.25 hod. (Prestávka.) (Po prestávke.)
Paška, Pavol, predseda NR SR (2012-08-01):
Pani poslankyňa Vášáryová.
M. Fronc, poslanec: (2007-11-28):
Ale druhú vec chcem povedať. Myslím si, že vy asi nemáte rád svojho straníckeho kolegu ministra školstva, ak tvrdíte, že tento rozpočet, ktorý má, je prioritou a že je to dobrý rozpočet, že je to navýšený rozpočet, že bude môcť plniť  úlohy, ktoré má plniť v zmysle programového vyhlásenia vlády. Ďakujem.
Hlina, Alojz, poslanec NR SR (2014-02-13):
Ďakujem veľmi pekne. Ja ešte pre istotu, ďakujem aj teda kolegom, ktorí reagovali, pre istotu zopakujem ten výrok toho pána Friedmana, Thomasa Friedmana, ktorý povedal, že na to, aby ste robili biznis, nemusíte byť hneď zrovna, poviem ošípané, dobre? A to by možno, teda ja, moje vyjadrenie k celej tejto téme skončím, že skúste, vážení kolegovia, však ja tomu tiež rozumiem, že hodnoty sa nerodia na strome, ale skúste prípadne robiť biznis tak, že by ste neboli tie ošípané, alebo aj tí ľudia, ktorých zastupujete. Dá sa to robiť. Vidíte, že dokonca aj takýto výrok existuje nositeľa troch Pulitzerových cien. Pre tých, ktorí to nevedia, to nie je šľachtiteľský chov nejakej bábočky mandalinkovej, ale to je taká, že cena za prínos. Ale je rešpektovaný. To chcem tým povedať, že ten človek je rešpektovaný v určitých kruhoch a naozaj ten výrok sa aj často používa a aj v tých hnutiach, aj v tom, jak teda to prasklo v Amerike. A dosť sa tak ako zvykne citovať. Dosť sa s tým výrokom narába, dosť sa hovorí, že to bude aj nejaká budúcnosť, hej, že proste ľudia budú musieť šérovať a budú musieť hľadať nejaké možnosti. Skúste naozaj povedať aj tým vašim, že či by neskúsili robiť biznis aj tak, že by nemuseli byť svine. Ďakujem pekne.
P. Hrušovský, predseda NR SR: (2003-09-16):
I. Belohorská, poslankyňa: Pán predseda, ja by som sa skôr prikláňala k vášmu prvému návrhu, nie k návrhu pána poslanca Mikloška, lebo návrh ústavnej zmluvy bol posunutý z Konventu. Prvá by mala o ňom rokovať vláda, nech dá vyjadrenie, potom sme tu my, ktorí to odobria, alebo dajú limity a mantinely vláde, ako má rokovať 4. októbra. Lebo ak by bol postup opačný, tak by to podľa mňa vyzeralo, že my síce niečo povieme, ale potom vláda bude odobrovať, či s tým bude súhlasiť, či nie. Uvedomme si, že my máme kontrolnú funkciu nad stanoviskom vlády.
M. Číž, podpredseda NR SR: (2007-10-25):
Otváram 7. rokovací deň 14. schôdze Národnej rady Slovenskej republiky. O ospravedlnenie svojej neúčasti na dnešnom rokovaní 14. schôdze Národnej rady požiadali poslanci: Devínsky, Vaľová a Viliam Veteška. Vážené kolegyne, kolegovia, včera sme nedokončili prerokovanie tzv. zelených správ. Pýtam sa vás, či by bol všeobecný súhlas, aby sme teraz tie dve zelené správy, ktoré tam ešte sú, prerokovali. Ide o správu o vodnom hospodárstve a správu o poľnohospodárstve a potravinárstve stav za rok 2006. Ak je všeobecný súhlas, ďakujem veľmi pekne. Takže, vážené kolegyne, kolegovia, podľa schváleného programu pristúpime, začneme najprv správou o vodnom hospodárstve Slovenskej republiky v roku 2006 . Túto správu vlády ste dostali ako tlač 446 a spoločnú správu výborov ako tlač 446a. Správu uvedenie minister životného prostredia Slovenskej republiky Jaroslav Izák. Má slovo.
Šimečka, Michal, podpredseda NR SR (2023-12-20):
Ďalšia otázka je od pána Vážneho a je totožná, takže prejdem potom k otázke od pána poslanca Petra, ktorá tiež je totožná, ale spýtam sa, že či má doplňujúcu otázku. A tá otázka znie: „Pán predseda vlády, čo hovoríte na to, že opozícia sa vrátila k starým praktikám a na námestiach opäť skandujú „Fico do basy“, alebo tvrdia, že máte „dožiť v base“?“ Otázka od pána poslanca Petra a ja sa pýtam, či má doplňujúcu. Nie. Tak v tom prípade ideme na otázku od pána poslanca Sitkára, a tá znie: „Pán predseda vlády, v akom duchu sa niesla diskusia o Ukrajine na samite v Bruseli?“ Pán premiér, máte slovo.
Ďuriš Nicholsonová, Lucia, podpredsedníčka NR SR (2017-06-15):
Vyhlasujem všeobecnú rozpravu za skončenú. Chcem sa opýtať pána navrhovateľa, či chce v rámci záverečného slova vystúpiť? Áno, je tomu tak.
Laššáková, Jana, podpredsedníčka NR SR (2014-03-26):
Ešte predtým, ako vystúpi v rozprave pán poslanec Zajac, by som vás, páni poslanci... Ach, no neboli ste prihlásený. Takže nech sa páči. Vaša reakcia.
M. Číž, podpredseda NR SR: (2008-10-30):
(Hlasovanie.) Prítomných 133 poslancov, za návrh 60 poslancov, proti 57 poslancov, zdržalo sa 16 poslancov. Konštatujem, že ani tento návrh sme neschválili.
Blanár, Juraj, podpredseda NR SR (2021-10-20):
Jedna faktická poznámka. Pán navrhovateľ Nemec, nech sa páči.
Kužma, Štefan, poslanec NR SR (2011-02-03):
Ďakujem pekne. Ja sa Vás chcem pán kolega spýtať, či ste náhodou neboli členom Komunistickej strany za socializmu. (Smiech.) (Reakcie z pléna.) Poviem prečo. (Reakcie z pléna.) Mali ste tu veľké reči o morálke. Bola tu organizácia, ktorá mučila a vraždila ľudí. Mučila a vraždila ľudí. (Reakcie z pléna.) Neviem si spomenúť, že by ste sa boli... (Prerušenie vystúpenia predsedajúcim.)
Přidal, Alojz, poslanec NR SR (2013-09-24):
Vážená pani podpredsedníčka Národnej rady, vážené panie poslankyne, páni poslanci, vážení prítomní, Výbor Národnej rady Slovenskej republiky pre hospodárske záležitosti ma uznesením č. 196 určil za spravodajcu k návrhu poslanca Národnej rady Slovenskej republiky pána Alojza Hlinu na vydanie zákona, ktorým sa mení zákon č. 317/2012 Z. z. o inteligentných dopravných systémoch v cestnej doprave a o zmene a doplnení niektorých zákonov, je to tlač 687. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná, zákonmi a súčasne je v súlade s právom Európskej únie. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou je doložka vybraných vplyvov a doložka zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 19. augusta 2013, je to rozhodnutie č. 662, a podľa § 71 rokovacieho poriadku Národnej rady Slovenskej republiky navrhujem, aby predmetný návrh zákona prerokovali tieto výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania v Národnej rade Slovenskej republiky v prvom čítaní. Pani podpredsedníčka Národnej rady, prosím, otvorte všeobecnú rozpravu.
B. Bugár, podpredseda NR SR: (2003-10-28):
S. Husár, poslanec: Sklama-la!
Danko, Andrej, podpredseda NR SR (2023-12-13):
S reakciami na faktické poslanec Matovič.
Bugár, Béla, podpredseda NR SR (2016-10-14):
Pán poslanec Dostál, nech sa páči, môžete reagovať.
Žiga, Peter, podpredseda NR SR (2023-11-16):
S faktickou poznámkou pán poslanec Ľupták.
P. Hrušovský, predseda NR SR: (2002-11-06):
Nech sa páči.
P. Hrušovský, predseda NR SR: (2005-10-28):
(Hlasovanie.) 124 prítomných, 121 za, 1 proti, 2 nehlasovali. Návrh sme schválili. Ďalší návrh. V. Horák, poslanec: Teraz budeme hlasovať o pozmeňujúcom návrhu, ktorý podala v rozprave pani poslankyňa Sabolová.
Laššáková, Jana, podpredsedníčka NR SR (2014-11-10):
Ale, pani podpredsedníčka, no tak sme sa striedali.
Beblavý, Miroslav, poslanec NR SR (2016-09-08):
Takže dovoľte mi doplniť tú otázku. Pán minister, vy ste v predchádzajúcej odpovedi hovorili, v jednej z tých predchádzajúcich, o tom, že práve naopak, už dneska existujú mechanizmy, ako dávať hradiť liečbu, keď dôjde k chorobe, k zavineniu. Ale práve ten systém je veľmi zvláštny. Pokiaľ ho chápem správne, ak dnes niekto opitý spôsobí nehodu a úplne vlastnou vinou spôsobí škodu aj sebe, tak to má kompletne hradené. Ale keď pred pár rokmi môj syn omylom zjedol otravu na krysy, a preto sme ho museli hospitalizovať, tak sme tú hospitalizáciu museli zaplatiť my z dôvodu čistej nedbanlivosti, takže sme nedávali pozor. Ja som teda nemal problém s tým zaplatením, len teda preto to spomínam, že sa mi zdajú, že tie pravidlá, že čo je zavinenie a čo teda sa dáva hradiť, sú veľmi zvláštne. Lebo teda aj úmyselné trestné činy, pri nich ako keby to nedochádza, a nedbanlivosť stačí, tak to ako možno otázku na vás, že či by aj toto nebolo na zváženie. Ale chcem sa spýtať podstatnejšiu vec, lebo, a to je tá, že aj vy, aj zdravotné poisťovne hovoria najmä o zdražovaní. Hovoria o tom, že nemôžme chcieť za tieto peniaze väčší výkon, že teda treba ísť na pripoistenie, ak teda niekto chce tú zdravotnú starostlivosť lepšiu. Ale ako hovorí aj tento občan, poznáme aj, naopak, systémy zľavové. Teda netreba stále uvažovať o tom, ako by zdravotné poisťovne mohli na ľuďoch viac zarábať, ale teda otázka, či im neumožniť konkurovať aj cenou, čo dneska umožnené nie je. Chcem sa preto spýtať na váš názor na to, aby sa zdravotným poisťovniam umožnilo konkurovať si cenou, či už teda plošne, že by dávali zľavy z poistného, alebo teda potom aj na základe nejakých pacientskych charakteristík typu zdravšieho životného štýlu. Ďakujem vám pekne.
P. Hrušovský, podpredseda NR SR: (2002-06-19):
(Hlasovanie.) Prítomných je 112 poslancov, za 88, zdržalo sa 21, nehlasovali 3. Návrh sme schválili. Pristúpime k tretiemu čítaniu. Otváram rozpravu. Pýtam sa pánov poslancov, či sa chce niekto prihlásiť do rozpravy ústne. Nie je tomu tak. Vyhlasujem rozpravu za skončenú. Pristúpime k hlasovaniu o vládnom návrhu zákona o vinohradníctve a vinárstve a o zmene a doplnení niektorých ďalších zákonov ako o celku s odporúčaním gestorského výboru... A. Juriš, poslanec: Schváliť.
Beblavý, Miroslav, poslanec NR SR (2012-06-19):
Ďakujem veľmi pekne. Tiež oceňujem, naozaj, poukázanie vašej strany, pani poslankyňa, na to, čo tu ešte nezaznelo a čo, sa priznám, som si ja ani neuvedomil. A to za to naozaj veľmi oceňujem. A to je naozaj to, že ide o zaplatenie príjmov štátu vybraním Fondu ochranu vkladov, ktorý sa len preperie cez osobitný odvod bánk. To je veľmi závažná vec, ktorú nám žiadny člen vlády nespomenul. Priznám sa, nepamätám, že by to takto niekto identifikoval na všetkých tých honosných tlačovkách po rokovaniach vlády. A zároveň chcem povedať, že je to mimoriadne nezodpovedné v čase, keď sa v Európe diskutuje o tom, ako sa idú posilňovať fondy ochrany vkladov vzhľadom práve na krízu, ktorú máme, a vzhľadom na jej možné dopady na banky. Myslím, že v takej situácii vybrať z Fondu ochrany vkladov týmto nepriamym spôsobom takmer 50 mil. eur je naozaj za hranicou nezodpovednosti. A som veľmi, veľmi šokovaný, že sa vláda do tohto pustila. A priznám sa, som ale šokovaný aj nami ostatnými okrem teda pani poslankyne Žitňanskej, že na to nikto neupozornil, tak pokiaľ viem, ani médiá. Ale aspoň ja sa pozorne snažím čítať ekonomickú tlač a až do dnešného dňa som si to nevšimol. To znamená, že naozaj máme problém v tejto krajine, že sa tu chystajú zásadné kroky, ktoré môžu oslabiť ochranu záujmov občanov, ktoré v niektorých prípadoch môžu do budúcnosti a možno aj nezvratne poškodiť našu ekonomiku. A my namiesto toho riešime veci, ktoré môžu byť individuálne podstatné, ale pre budúcnosť krajiny sú nepodstatné. Týmto smerom by som chcel naozaj sa pridať k tej výzve, aby sme strávili čas aj našu pozornosť nad dôležitými vecami a menej sa zaoberali vecami, ktoré, pri všetkej úcte ku konkrétnym predkladateľom, sú sekundárne. Ďakujem.
Laurenčík, Milan, podpredseda NR SR (2021-11-03):
Ďakujem, pán poslanec. Na vaše vystúpenie evidujem päť faktických poznámok. Končím možnosť prihlásiť sa. Ako prvý vystúpi s faktickou poznámkou pán poslanec Filip Kuffa. Poslanec Kuffa sa v sále nenachádza, stráca poradie vystúpiť. S faktickou poznámkou vystúpi teraz pani poslankyňa Anna Zemanová.